रोहित शेट्टी के शो 'खतरों के खिलाड़ी 13' में बतौर पार्टिसिपेंट आएंगी नजर
Salman Khan Jai Ho Actress Daisy Shah's TV Debut - बॉलीवुड एक्ट्रेस डेजी शाह आखिरी बार सलमान खान की फिल्म 'रेस 3' में नजर आई थीं। फिल्मों के हाथ आजमाने के बाद एक्ट्रेस अब छोटे पर्दे पर डेब्यू के लिए तैयार हैं।
बॉलीवुड एक्ट्रेस डेजी शाह आखिरी बार सलमान खान की फिल्म 'रेस 3' में नजर आई थीं। फिल्मों के हाथ आजमाने के बाद एक्ट्रेस अब छोटे पर्दे पर डेब्यू के लिए तैयार हैं। डेजी जल्द ही रियलिटी शो 'खतरों के खिलाडी 13' से अपना टेलीविजन डेब्यू करने वाली हैं। सूत्रों की माने तो शो मेकर्स और डेजी के बीच पिछले तीन हफ्तों से बातचीत चल रही थी, हालांकि अभिनेत्री ने कुछ दिनों पहले ही फाइनल कॉन्ट्रैक्ट साइन किया।
शो में मिलने वाले टास्क को लेकर कन्फ्यूज थीं डेजी
टीवी शो खतरों के खिलाड़ी से जुड़े करीबी बताते हैं, ‘शो के प्रोडक्शन टीम ने जब पहली बार डेजी के सामने शो में पार्टिसिपेट करने की बात रखी, तब उन्होंने इंटरेस्ट जरूर जताया, हालांकि तब उन्होंने कन्फर्म नहीं किया था। शुरुआत में वो शो में होने वाले टास्क को लेकर निश्चित नहीं थीं। 
टीम से सलाह लेकर शो के लिए भरी हामी 
कुछ हफ्तों तक अपनी टीम से मशवरा लेने के बाद, उन्होंने पार्टिसिपेट करने की हामी भरी। इतना ही नहीं अपनी फिटनेस ट्रेनिंग पर उन्होंने काम करना शुरू कर दिया है और अब वो इसे लेकर काफी एक्साइटेड हैं।’
सलमान की फिल्म जय हो से की थी करियर की शुरुआत 
डेजी के करियर की बात करें तो, साल 2014 में उन्होंने फिल्म 'जय हो' में सलमान खान की हीरोइन के तौर पर काम किया। 'जय हो' के बाद डेजी शाह को बॉलीवुड की और भी कई फिल्मों में काम करने का मौका मिला। वह 'हेट स्टोरी 3' और 'रेस 3' जैसी फिल्मों में भी नजर आई थीं, लेकिन यह फिल्में बॉक्स ऑफिस पर वो कमाल नहीं दिखा पाई।
डेजी शाह के अलावा शो में नजर आएंगे ये सितारे 
बता दें, डेजी शाह के अलावा, शिव ठाकरे, अंजुम फारिख, अंजलि आनंद, नायरा बनर्जी, रूही चतुर्वेदी, अर्जित तनेजा, अर्चना गौतम, साउंडूस (स्प्लिट्सविला विनर) भी बतौर कंटेस्टेंट पार्टिसिपेट करेंगे। होस्ट रोहित शेट्टी संग, पूरी टीम अगले हफ्ते साउथ शूटिंग के लिए जाएंगे।